CELEX: 22009D0017
Language: fi
Date: 2008-02-05 00:00:00
Title: ETA:n sekakomitean päätös N:o 17/2009, tehty 5 päivänä helmikuuta 2009 , ETA-sopimuksen liitteen XX (Ympäristö) muuttamisesta

19.3.2009   
            
            
               FI
            
            
               Euroopan unionin virallinen lehti
            
            
               L 73/55
            
         ETA:n SEKAKOMITEAN PÄÄTÖS
   
   N:o 17/2009,
   tehty 5 päivänä helmikuuta 2009,
   ETA-sopimuksen liitteen XX (Ympäristö) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XX muutettiin 7 päivänä marraskuuta 2008 tehdyllä ETA:n sekakomitean päätöksellä N:o 122/2008 (1).
            
         
               (2)
            
            
               Ympäristövastuusta ympäristövahinkojen ehkäisemisen ja korjaamisen osalta 21 päivänä huhtikuuta 2004 annettu Euroopan parlamentin ja neuvoston direktiivi 2004/35/EY (2) olisi otettava osaksi sopimusta.
            
         
               (3)
            
            
               Direktiiviä 2004/35/EY olisi tulkittava sopimuksen soveltamisalan mukaisesti ottaen erityisesti huomioon, että luonnonsuojelu ei kuulu sopimuksen soveltamisalaan,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä XX olevan 1h kohdan (Euroopan parlamentin ja neuvoston asetus (EY) N:o 166/2006) jälkeen kohta seuraavasti:
   
               ”1i.
            
            
               
                  32004 L 0035: Euroopan parlamentin ja neuvoston direktiivi 2004/35/EY, annettu 21 päivänä huhtikuuta 2004, ympäristövastuusta ympäristövahinkojen ehkäisemisen ja korjaamisen osalta (EUVL L 143, 30.4.2004, s. 56).
               Tätä sopimusta sovellettaessa direktiivin säännöksiä koskevat seuraavat mukautukset:
               
                           a)
                        
                        
                           On huomattava, ettei seuraavia yhteisön säädöksiä ole sisällytetty ETA-sopimukseen, sanotun kuitenkaan rajoittamatta ETA:n sekakomitean myöhempiä päätöksiä:
                           
                                       i)
                                    
                                    
                                       neuvoston direktiivi 79/409/ETY, annettu 2 päivänä huhtikuuta 1979, luonnonvaraisten lintujen suojelusta (lintudirektiivi),
                                    
                                 
                                       ii)
                                    
                                    
                                       neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta (luontotyyppidirektiivi).
                                    
                                 Sen vuoksi viittauksia näihin säädöksiin ei sovelleta EFTA-valtioihin.
                        
                     
                           b)
                        
                        
                           Direktiivin 2 artiklan 3 kohtaa ei sovelleta EFTA-valtioihin.
                        
                     
                           c)
                        
                        
                           EFTA-valtioiden osalta ’suojeltavilla lajeilla ja luontotyypeillä’ tarkoitetaan:
                           EFTA-valtion päätöksen mukaisesti mitä tahansa luontotyyppiä tai lajia tai luontotyyppien tai lajien luokkaa, jonka EFTA-valtio osoittaa vastaaviin tarkoituksiin kuin ne, joista säädetään 2 artiklan 3 kohdassa tarkoitetuissa kahdessa direktiivissä.”.
                        
                     
         2 artikla
   Direktiivin 2004/35/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 6 päivänä helmikuuta 2009, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä annettu 5 päivänä helmikuuta 2009.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 339, 18.12.2008, s. 114.
   
      (2)  EUVL L 143, 30.4.2004, s. 56.
   
      (3)  Valtiosäännön asettamat vaatimukset on ilmoitettu.